
Pavadinimas:
	Leidimo vežti keleivius vietinio (miesto ar priemiestinio) reguliaraus susisiekimo maršrutais išdavimas, galiojimo pratęsimas ir panaikinimas

	Kodas:
	PASA00007

	Paslaugos teikimo periodas:
	Nuo 2014-01-01

	Paslaugos gavėjai:
	Juridiniams asmenims verslo tikslais, fiziniams asmenims verslo tikslais

	Paslaugos tipas:
	Ne el. būdu teikiama paslauga

	Funkcija, kurią vykdant teikiama paslauga:
	Valstybės perduota funkcija

	Aprašymas:
	Leidimus vežti keleivius vietinio (miesto ir priemiesčio) reguliaraus susisiekimo kelių maršrutais išduoda Kretingos rajono savivaldybės (toliau – Savivaldybė) meras arba jo įgaliotas savivaldybės administracijos direktorius. Leidimo galiojimo terminas turi atitikti sutarties galiojimo terminą. Kretingos rajono savivaldybės meras arba jo įgaliotas savivaldybės administracijos direktorius su konkursą laimėjusiu vežėju, vadovaudamiesi Reglamento (EB) Nr. 1370/2007 5 straipsnyje nurodytais reikalavimais, sudaro paslaugų teikimo sutartį (toliau – sutartis) arba tiesiogiai sudaro viešųjų paslaugų teikimo sutartį su vežėju, atitinkančiu Reglamento (EB) Nr. 1370/2007 5 straipsnyje nurodytus reikalavimus. Leidimas išduodamas sutarties galiojimo terminui. 
Vežėjai, pageidaujantys gauti leidimą, privalo atitikti šiuos reikalavimus:
1. turėti licenciją, suteikiančią teisę vežti keleivius atitinkamoje teritorijoje;
2. turėti pakankamai transporto priemonių, atitinkančių Leidimų vežti keleivius vietinio (miesto ir priemiesčio) reguliaraus susisiekimo kelių transporto maršrutais išdavimo aprašo, patvirtinto Kretingos rajono savivaldybės mero 2024 m. sausio 19 d. potvarkiu Nr. V3-25 „Dėl leidimų vežti keleivius vietinio (miesto ir priemiesčio) reguliaraus susisiekimo kelių transporto maršrutais išdavimo aprašo patvirtinimo“ (toliau – Aprašas), III skyriuje nustatytus reikalavimus, kad užtikrintų keleivių vežimą leidime ir tvarkaraštyje nurodytomis sąlygomis (trasa, dažniu, laiku);
3. per pastaruosius 1 metus nebuvo panaikintas jų turėtas leidimas (leidimai);
4. turėti sąlygas ir užtikrinti, kad būtų vykdomi Lietuvos Respublikos alkoholio kontrolės įstatymo 26 straipsnio, taip pat Lietuvos Respublikos saugaus eismo automobilių keliais įstatymo 13 straipsnio reikalavimai, kad jų vairuotojai prieš išvykdami į reisą būtų tikrinami dėl neblaivumo (girtumo), taip pat dėl apsvaigimo nuo psichiką veikiančių medžiagų, apie tai pažymint kelionės lape;
5. turėti sąlygas patikrinti ir užtikrinti, kad būtų vykdomi Lietuvos Respublikos saugaus eismo automobilių keliais įstatymo 25 straipsnio reikalavimai ir kad vežėjų naudojamos transporto priemonės prieš išvažiuodamos į reisą yra tvarkingos ir tinkamai sukomplektuotos, apie tai vežėjo atsakingam už transporto priemonių techninę būklę asmeniui pažymint kelionės lape.
Kretingos rajono savivaldybės meras arba jo įgaliotas savivaldybės administracijos direktorius turi teisę panaikinti leidimą, jei vežėjas:
1. nesilaiko šio Aprašo reikalavimų ir sutartyje nustatytų sąlygų;
2. netenka licencijos (licencija buvo panaikinta) arba pažeidžia vairuotojų darbo ir poilsio režimą, bilietų kainų ir tarifų taikymo reikalavimus arba dirba neturėdamas galiojančios licencijos kortelės (Bendrijos licencijos kopijos);
3. laiku nepateikia Savivaldybės administracijai arba pateikia suklastotas arba iškraipytas sutartyje numatytas ataskaitas, susijusias su keleivių vežimo veikla;
4. per 14 dienų nuo leidimo išdavimo dienos be svarbių priežasčių nepradėjo vežti keleivių leidime ir tvarkaraštyje nurodytomis sąlygomis arba nutraukė keleivių vežimą, apie tai nustatyta tvarka nepranešęs Savivaldybės administracijai;
5. siekdamas gauti leidimą, Savivaldybės administracijai pateikė klaidinančią informaciją.
Leidimas panaikinamas, kai:
1. vežėjas atsisako vežti keleivius leidime nurodytu maršrutu. Vežėjas, ketinantis atsisakyti vežti keleivius leidime nurodytu maršrutu, apie tai ne vėliau kaip prieš 3 mėnesius turi raštu pranešti leidimą išdavusiam Savivaldybės merui arba jo įgaliotam administracijos direktoriui,  nurodydamas atsisakymo priežastis. Leidimas panaikinamas praėjus 3 mėnesiams nuo nurodyto pranešimo gavimo datos. Jei tolesnė keleivių vežimo šiuo maršrutu veikla yra netikslinga ir Savivaldybės meras nusprendžia panaikinti šį maršrutą, šis terminas sutrumpinamas iki 1 mėnesio arba kito Savivaldybės mero ir vežėjo susitarto termino;
2. vežėjas atsisako vežti pakeistu maršrutu ar papildomais reisais;
3. Savivaldybės mero potvarkiu panaikinamas maršrutas. Tokiu atveju leidimas panaikinamas praėjus 1 mėnesiui nuo pranešimo apie maršruto panaikinimą išsiuntimo vežėjui registruotu laišku dienos arba per kitą Savivaldybės mero ir vežėjo susitartą terminą.
Prašymas dėl leidimo išdavimo, panaikinimo pateikiamas tiesiogiai atvykus į savivaldybės administraciją, paštu, per pasiuntinį ar elektroniniu būdu.
Informacija apie priimtą sprendimą pateikiama prašyme nurodytu būdu. 
Leidimas išduodamas naudojantis Licencijų informacine sistema, kurioje paslaugos gavėjas ir kiti suinteresuoti asmenys gali ją peržiūrėti.

	Paslaugos rezultatas:
	Išduotas, pratęstas, panaikintas leidimas vežti keleivius vietinio (miesto ar priemiestinio) reguliaraus susisiekimo maršrutais  

	Teisės aktai:
	Pavadinimas:
	Kretingos rajono savivaldybės mero 2024 m. sausio 19 d. potvarkis Nr. V3-25 „Dėl leidimų vežti keleivius vietinio (misto ir priemiesčio) reguliaraus susisiekimo kelių transporto maršrutais išdavimo tvarkos aprašo patvirtinimo“

	
	Nuoroda:
	https://www.e-tar.lt/portal/lt/legalAct/a8bcc8d0b6be11eea5a28c81c82193a8

	
	Pavadinimas:
	Lietuvos Respublikos kelių transporto kodeksas

	
	Nuoroda:
	https://e-tar.lt/portal/lt/legalAct/TAR.65AD818F5F9C/asr

	Už paslaugos suteikimą atsakingi asmenys:
	Vardas, pavardė arba padalinys:
	Vietinio ūkio ir turto valdymo skyrius

	
	Telefonas:
	+37044543765

	
	El. paštas:
	savivaldybe@kretinga.lt

	Paslauga mokama:
	Ne

	Paslaugos grupės ir pogrupiai:
	Leidimas vežti keleivius vietinio reguliaraus susisiekimo kelių transporto maršrutais

	Gyvenimo atvejai:
	Norint gauti leidimą / licenciją, leidimas vežti keleivius vietinio reguliaraus susisiekimo maršrutais  

	Iniciavimo forma:
	Prašymo dėl leidimo (ų) išdavimo forma 

	
	priedas

	Informacija ir dokumentai, kuriuos turi pateikti asmuo:
	Paslaugos gavėjas (vežėjas) norintis gauti leidimą, savivaldybės administracijai per atstumą, elektroninėmis priemonėmis per kontaktinį centrą arba tiesiogiai pateikia:
1. Prašymą (priedas),
2. Licencijos, suteikiančios teisę vežti keleivius Kretingos rajono savivaldybės teritorijoje, kopiją,
Paslaugos gavėjas (vežėjas) norintis panaikinti leidimą, savivaldybės administracijai per atstumą, elektroninėmis priemonėmis per kontaktinį centrą arba tiesiogiai pateikia:
1. Laisvos formos prašymą,
2. Leidimą (jeigu buvo išduotas popierinis).

	Paslaugos teikėjo veiksmų (neveikimo) apskundimo tvarka
	Paslaugos vykdytojo veiksmai (neveikimas) gali būti skundžiami Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo sprendimo priėmimo dienos.

	Raktažodžiai:
	Leidimas, keleivių vežimas, vietinio (miesto ar priemiestinio) reguliaraus susisiekimo maršrutai

